คำตอบ : การจัดซื้อจัดจ้างครั้งหนึ่งไม่เกิน 100,000 บาท ในกรณีนี้เป็นการจัดซื้อจัดจ้างที่มีการรายงานผลจัดซื้อจัดจ้างตามแบบ พ.7 หรือ แบบ พ.7-1 ในการจัดทำรายงานขอซื้อขอจ้างให้เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 22 กำหนดให้รายงานขอซื้อขอจ้าง ตามรายการดังนี้ 1) เหตุผลและความจำเป็น 2) ขอบเขตงานหรือรายละเอียดคุณลักษณะเฉพาะของพัสดุหรือแบบรูปรายการงานก่อสร้างที่จะซื้อหรือจ้างแล้วแต่กรณี 3) ราคากลาง 4) วงเงินที่จะซื้อหรือจ้าง โดยให้ระบุวงเงินงบประมาณ ถ้าไม่มีวงเงินดังกล่าวให้ระบุวงเงินที่ประมาณว่าจะซื้อหรือจ้างในครั้งนั้น 5) กำหนดเวลาที่ต้องการใช้พัสดุนั้นหรือให้งานนั้นแล้วเสร็จ 6) วิธีที่จะซื้อหรือจ้างและเหตุผลที่ต้องซื้อหรือจ้างโดยวิธีนั้น 7) การขออนุมัติแต่งตั้งคณะกรรมการตรวจรับพัสดุ/ตรวจการจ้าง     กรณีเป็นการจัดซื้อหมวดค่าตอบแทนใช้สอยวัสดุเกี่ยวกับค่าใช้จ่ายในการบริหารงาน ค่าใช้จ่ายในการฝึกอบรม การจัดงานและการประชุมของหน่วยงานของรัฐครั้งหนึ่งไม่เกิน 10,000 บาท อ้างอิงตาม ว119 ตาราง 1 สามารถดำเนินการจัดซื้อจัดจ้างไปก่อนแล้วรีบรายงานขอความเห็นชอบพร้อมหลักฐานการจัดซื้อจัดจ้างนั้นเสนอหัวหน้าหน่วยงานภายใน 5 วันทำการถัดไป (นับถัดจากวันที่ระบุในใบเสร็จรับเงิน)